سید ناصر الدین

شاہ سید ناصرالدین (14ویں صدی عیسوی) بنگال وچ اسلام دی اشاعت نال وابستہ ہک صوفی بزرگ اتے فوجی رہنما ہن۔ او سلطان شمس الدین فیروز شاہ دی مسلح افواج دے کمانڈر (سپاہ سالار) ہن اتے بنیادی طور تے 1308ء دی فتح سلہٹ وچ اپݨے کردار کیتے مشہور ہن۔ انہاں کوں صوفی درویش شاہ جلال دے حوالے نال وی ڄاݨا ویندا ہے۔

 پیدائش اتے نسب 
سید ناصرالدین بغداد وچ ہک سید گھرانے وچ پیدا تھئے، انہاں دے پیو دا ناں حسن العربی ہئی۔ مورخ اچیوت چرن چودھری نے انہاں دا نسب شیعہ اسلام دے ٻارہ اماماں نال جوڑیا ہے۔

 زندگی اتے فتح سلہٹ 
منگولاں دے حملے دے بعد 1258ء وچ بغداد چھوڑݨ تے مجبور تھیوݨ دے بعد سید ناصرالدین پہلے دہلی ڳئے اتے ولا بنگال وچ آباد تھئے۔ او سلسلہ سہروردیہ دے پیروکار بݨے اتے مافوق الفطرت صلاحیتاں نال منسوب کیتے ڳئے۔ انہاں نے سلطان بنگال شمس الدین فیروز شاہ دی سرپرستی حاصل کیتی اتے 1303ء تک انہاں دی فوج دے سپاہ سالار بݨ ڳئے۔

ایں دوران فیروز شاہ ہندو بادشاہ سلہٹ دے گور گووندا دے نال جنگ وچ مصروف ہن۔ سلطان دی فوج نے پہلے ݙو ناکام حملے کیتے ہن۔ تریجھے حملے دی قیادت سید ناصرالدین نے کیتی، جیندے وچ بعد وچ شاہ جلال اتے انہاں دے 360 پیروکاراں دی فوجاں وی شامل تھی ڳئیں۔ اے حملہ بالآخر کامیاب تھیا اتے گور گووندا کوں پسپائی اختیار کرݨ تے مجبور کیتا ڳیا، جیندے توں سلہٹ مسلماناں دے زیر قبضہ آ ڳیا۔

 فتح طرف 
سلہٹ تے قبضے دے فوراً بعد، موجودہ حبی گنج وچ واقع ہمسایہ ریاست طرف دے حکمران اچک نارائن دی طرفوں ہک مقامی قاضی (نور الدین) کوں پھانسی ݙیوݨ دی اطلاع ملی۔ قاضی کوں اپݨے پتر دی شادی دی خوشی وچ وستی  دی قربانی کرݨ تے بادشاہ نے ناراض تھی کے پھاسی ݙتی ہئی۔

سید ناصرالدین کوں سپاہیاں دے ہک دستے اتے شاہ جلال دے ٻارہ پیروکاراں دے نال نارائن دے خلاف بھیجا ڳیا۔ نارائن پیش قدمی دی خبر سݨ کے اپݨے اہل خانہ دے نال فرار تھی ڳیا۔ ایندے نتیجے وچ ناصرالدین کوں ایں علاقے دا گورنر مقرر کیتا ڳیا۔ بعد وچ انہاں نے اپݨے پتر سید سراج الدین دی شادی نور الدین دی دھی نال کر کے مرحوم قاضی دے اہل خانہ کوں تسلی ݙتی۔

 میراث 
وفات دے بعد سید ناصرالدین کوں طرف وچ دفن کیتا ڳیا، جتھاں انہاں دی قبر ہک مزار بݨ ڳئی۔ انہاں دے خاندان نے بعد وچ ایں علاقے دے موروثی حکمراناں دے طور تے حکومت کیتی۔

 ٻیا ݙیکھو 

 سید ابراہیم دانشمند

 حوالہ جات 

ونکی:ویکی ڈیٹا نال مطابقت رکّھݨ آلی مختصر تفصیل